KOMISSION ASETUS (EY) N:o 936/94,
annettu 27 päivänä huhtikuuta 1994,
täydentävän kaupan järjestelmän soveltamista koskevista yksityiskohtaisista säännöistä naudanliha-alalla yhteisön ja Espanjan ja Portugalin välillä sellaisena kuin se oli 31 päivänä joulukuuta 1985 annetun asetuksen (ETY) N:o 1112/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Espanjan ja Portugalin liittymisasiakirjan, ja erityisesti sen 83 artiklan Espanjan osalta ja sen 251 artiklan Portugalin osalta,
sekä katsoo, että
komission asetuksessa (ETY) N:o 1112/93(1), sellaisena kuin se on viimeksi muutettuna asetuksella (EY) N:o 3437/93(2), säädetään täydentävän kaupan järjestelmän soveltamista koskevista yksityiskohtaisista säännöistä naudanliha-alalla ja erityisesti sen 6 artiklassa TKJ-lupien voimassaolosta,
TKJ-järjestelmään kuuluvien tuotteiden Espanjan ja Portugalin toimitusten paremman jakautumisen vuoksi olisi toisaalta tarpeen pidentää lupien voimassaoloa kymmenestä kolmeenkymmeneen päivään kuitenkin siten, ettei se jatku seuraavalle vuodelle, ja toisaalta poistaa merikuljetuksiin sovellettava erityinen määräaika, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1112/93 6 artikla seuraavasti:
"6 artikla
Asetuksen (ETY) N:o 744/93 1 artiklan ja 3 artiklan nojalla TKJ-luvat ovat voimassa 30 päivää niiden myöntämispäivästä asetuksen (ETY) N:o 3719/88 21 artiklan 2 kohdan mukaisesti. Tämä määräaika päättyy kuitenkin viimeistään sen kalenterivuoden kuluessa, jona se on myönnetty."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä huhtikuuta 1994.